o
Ensiksi, 7 miljoonasta israelilaisesta
800 000 ihmistä elää köyhyysrajan alapuolella.
Yksi syy on se, ettei heillä ole rahaa saada lapsia.
Puolet abortin tekevistä naisista ovat sinkkuja.
Toinen puoli on naimisissa olevia naisia, jotka kokevat
ettei heillä ole varaa tai aikaa lapseen.
Naimisissa olevien naisten yleisin syy on raha.
Heistä tuntuu, etteivät he voi ruokkia ylimääräistä suuta.
Heidän täytyy jatkaa työssäkäymistä.
Tai heidän aviomiehensä painostaa heitä.
Toinen puoli on yksin eläviä naisia.
Usein abortti tehdään maineen tai mukavuuden takia.
Naisista tuntuu, etteivät he halua muuttaa elämäänsä vauvan takia.
Ehkä ihmiset ovat aina olleet materialistisia, mutta
nyt he ajattelevat paljon sitä, kuinka paljon he voivat saada.
Onko heillä rahaa yliopistoon, tähän tai tuohon.
He haluavat ensiksi antaa itselleen niin paljon kuin suinkin,
ja sitten ehkä myös lapselle.
Mutta heidän täytyy ymmärtää, että heidän sisällään on lapsi,
ei solurypäs, vaan ihminen joka elää heidän sisällään,
jota he kannattavat, ja josta he voivat pitää huolta
meidän avullamme ja kannustuksellamme.
Monet raskaana olevat tytöt ajattelevat, että
abortti on heidän ainut vaihtoehtonsa.
Me haluamme kertoa heille, että he voivat valita.
Pro-choice liike Amerikassa sanoo, että valinnanvapaus tarkoittaa aborttia.
Mielestäni se tarkoittaa sitä, että nainen tietää kaikki vaihtoehtonsa,
hän tietää aborttiin liittyvistä vaaroista,
hän tietää, että on mahdollista pitää lapsi ja saada tukea.
Emme yritä saada ketään tekemään mitään, mitä hän ei halua.
Haluamme auttaa naisia tekemään sen, mitä heidän sydämensä sanoo.
Uskon, että naiset haluavat pitää lapsensa, koska
tällaisiksi Jumala loi meidät.
Meidän vaistomme on saada lapsemme.
On mielenkiintoista, että sana ”kohtu” hepreaksi on ”rechem”.
Ja sana ”armo” on rechem-sanan monikkomuoto, rachamim.
Uskon, että naisen armollisuus johtuu siitä, että Jumala loi meidät armollisiksi.
Armollisuus on osa Jumalan luonnetta.
Ja Hän loi armollisuuden osaksi kohtujamme.
Kysymme naisilta: mitä sinä todella haluat?
Ei mitä poikaystävä haluaa, tai äitisi tai armeija haluaa.
Mitä sinä haluat? Mitä tunnet sydämessäsi?
Onko sinulla niin paljon rakkautta, että annat tälle lapselle elämän?
Ja melkein aina nainen vastaa haluan, mutta olen peloissani.
Haluan, muttei minulla ole rahaa. Haluan, mutta se on vaikeaa.
Ja vakuutan heille, että voimme auttaa näissä asioissa.
Mutta tehdään se, mitä todella haluat tehdä.
Tunnetko sydämessäsi, että voit rakastaa tätä ihmistä?
Melkein aina pystymme auttamaan näitä naisia
tekemään sen, mitä he oikeasti haluavat,
eikä toimimaan muiden henkilöiden tai pelon painostamana.
Tämä on työmme: ottaa pois pelko.
Ottaa pois huntu, joka peittää näiltä naisilta sen,
mitä he tuntevat sielussaan ja hengessään.
Auttaa heitä olemaan naisia, joiksi Jumala heidät loi:
äitejä, joilla on rakastava sydän.
Autamme myös käytännön asioissa.
Kun nainen päättää pitää lapsensa, pysymme hänen rinnallaan.
Annamme hänelle neuvoja, henkilön, joka tulee mukaan synnytykseen,
vauvantarvikkeita koko ensimmäiseksi vuodeksi.
Hänen ei tarvitse ostaa mitään vauvalle koko sen ensimmäisenä elinvuotena.
Haluamme helpottaa hänen elämäänsä.
Haluamme hänen tietävän, että olemme hänen kanssaan, eikä hän ole yksin.
Tässä on malli siitä, kuinka elämä alkaa kohdussa.
Tässä on vauvanukke, kuusi viikkoa vanha.
Vartalo on kehittymässä, sormet, se on jo ihminen,
mutta tietenkin pieni koko hankaloittaa sen näkemistä.
8 viikon iässä vauvan voi jo nähdä selkeämmin.
Kaikki tarpeellinen on jo siellä.
Kaikki elimet ovat jo vauvan sisällä 8 viikon iässä.
Nämä ovat henkilöitä, eivätkä vain soluryppäitä, niinkuin jotkut väitävät.
Nämä ovat ihmisiä, joilla on sormet, ja varpaat ja kynnet.
Tässä on vauva 12 viikon iässä,
kaikki hänen elimensä ovat toiminnassa,
tässä ovat kädet ja jalat, kaikki toimii.
8 viikon iässä sydän lyö jo.
Oikeastaan sydän alkaa lyödä jo 22 päivän ikäisenä.
Tässä ihmisessä on eämä.
Kuusi viikkoa, 8 viikkoa, 12 viikkoa, ja tässä on 16-viikkoinen vauva.
On selkeää, että tässä on ihminen. 16 viikkoa, tämä on selvästi vauva.
Tämä vauva tässä voisi jo syntyä.
Se olisi vielä aikaista keuhkojen takia, mutta tämä vauva on 20-viikkoinen,
ja jokin aika sitten Englannissa vauva syntyi 21 viikon ikäisenä.
Tämä vauva on kynän kokoinen.
Israelissa on naisia, jotka abortoivat 20 viikon ikäisiä vauvoja,
ja toiset synnyttävät 23 tai 24 viikon ikäisiä vauvoja. On mahdollista,
vaikkakin vaarallista, että 21 viikon ikäinen vauva jo syntyy.
En nähnyt hänen kuolevan. En voi sanoa, että näin.
Näin vauvan liikkuvan, mutta minulle sanottiin, ettei hän jää eloon.
Sitten he laittoivat hänet kylmiöön.
Iltapäivällä minut vietiin naisten osastolle.
Tämän jälkeen mieheni tuli ja sanoi, että
hän hakee tytön ja menee hautaamaan hänet.
Hänen isänsä oli jo valmistanut kaiken.
Pyysin, että saisin nähdä hänet, ennenkuin hänet viedään pois.
Hän ei suostunut. Hän lähti sairaalasta,
ja soitin hänelle koko ajan koska halusin nähdä vauvan.
Pyysin häntä tuomaan vauvan minulle, koska halusin nähdä hänet.
Vakuutin, ettei siitä ole mitään haittaa.
Äitinikin sanoi minulle, että on parempi, etten näe vauvaa.
Mutta sen jälkeen veljeni sanoi miehelleni, että
on parempi, jos näen sen.
Hän toi vauvan minulle, ja vauva oli kiedottu moneen kerrokseen kääreitä.
Kääreitä oli monta, emmekä heti aukaisseet niitä,
ehkä odotimme liian kauan.
Yritimme avata kääreitä ja se oli vaikeaa, koska
tarroja oli joka puolella.
Lopulta saimme kääreet auki, ja hän oli hyvin kylmä,
vaikka hän oli kiedottu niin moneen kääreeseen.
Jos kuolleen henkilön käden nostaa ylös, se vaipuu itsestään alas.
Mutta kun nostin hänen kätensä, se ei vaipunut alas.
Hän alkoi liikuttaa kättään, ja sitten liikutti suutaan.
Sitten vauva liikutti päätään. Kuinka hän voi muka olla kuollut?
Sitten kuulin hänen hengittävän, ja
sanoin sen miehelleni, ja hän luuli minua hulluksi.
Sanoin hänelle: kuuletko mitä minä kuulen? Ja hän sanoi kuulevansa.
Halusimme viedä hänet haudattavaksi,
emmekä voineet uskoa, että hän oli elossa.
Allah antaa, ja Allah ottaa, eikä meillä ole mitään sitä vastaan.
Mutta sairaalan ei pitäisi toimia näin.
Kyseessä ei ollut lääketieteellinen ihme, vaan Jumalan ihme.
Tämä on Allahilta.
Sairaalan työntekijät eivät saaneet selville, että tyttö oli vielä elossa.
Jos vaimoni ei olisi tuntenut niin voimakkaasti, että
hänen oli nähtävä vauva, olisimme haudanneet hänet elävältä.
Olisimme panneet hänet hautaan, vaikka hän oli vielä elossa,
eikä kukaan olisi koskaan tiennyt.
Yksin Jumala tietää, kuinka monta ihmistä on
laitettu kylmiöön heidän vielä ollessa elossa.
Uskomme, ettei mikään historiallinen tapahtuma ole sattumaa.
Kuitenkin heprealaiset, Jumalan valittu kansa,
joutuivat Egyptin orjuuteen. Mikä oli orjuuden tarkoitus?
Kun luemme Jumalan lupauksesta Aabrahamille,
Hän sanoo 1. Mooseksen kirjan luvussa 15:
Sinun jälkeläisesi joutuvat muukalaisiksi toiseen maahan,
ja heistä tulee orjia 400 vuodeksi.
Tämä ennustettiin etukäteen.
Mutta on myös toivoa, koska samassa sanotaan, että
400 vuoden jälkeen Aabrahamin, Iisakin ja Jaakobin jälkeläiset
jättävät tämän vieraan maan rikkaina.
Joten tämä oli Jumalan suunnitelma Israelille.
Tapahtuiko Israelin kansalle orjuudessa mitään rakentavaa?
Orjuus kesti yhteensä 430 vuotta. Se oli vaikeaa aikaa.
Israelilaisista tuli orjia, ja he joutuivat
raskaaseen fyysiseen työhön, kuten tämänlaisen myllyn pyörittämiseen,
jonka avulla tehtiin öljyä.
He olivat töissä kaikenlasessa ruumiillisessa työssä,
kuten peltotöissä, rakennustöissä ja tiilenteossa.
Näiden 400 vuoden aikana israelilaiset loivat oman identiteetin,
yhteisen muistin, ja heistä tuli kansa joka toivoi päästä vapauteen, ja
joka odotti pelastusta Jumalalta.
Kuinka Jumalan ja heprealaisten välinen suhde näkyi?
Egyptin orjuuden aikana Jumala kutsui israelilaisia
ensimmäistä kertaa Hänen kansakseen,
hepreankielisellä nimellä ”Ami”, ”minun kansani”.
Tästä näkyy läheinen suhde Jumalan ja Israelin välillä.
Hän valitsi Israelin, johtaa sitä, ja pitää lupauksensa,
joka oli annettu profetiassa Aabrahamille, että
hänen jälkeläisensä ovat Egyptissä vain 400 vuotta.
Tämä aika muodosti Israelista kansan, Jumalan kansan, Amin.
Mitä muuta tapahtui orjuuden aikana?
1. Mooseksen kirjassa Jumala paljastaa heprealaisille Hänen intiimiin nimensä.
Nimi on Jud-He-Vav-He, eli Jehova.
Mitä nimi merkitsee?
Se tarkoittaa ”Minä olen” tai ”Minä olen, kuka olen.”
Jumala paljastaa itsensä tämän nimen kautta.
Hän on kaikkialla, tietää kaiken, pystyy kaiken.
Jumala haluaa Israelin tuntevan hänen tämän intiimin
ja yksityisen nimen kautta.
Tiedämme myös, että Jehova tarkoittaa myös Jeesusta,
Jumalan poikaa, koska Uudessa Testamentissa
Jehova-nimeä käytetään Jeesuksesta.
Israelilaiset kärsivät Egyptin orjuudessa, mutta
heidän kärsimykset myös jatkuivat seuraavat 4000 vuotta.
Mikä on tämän kärsimyksen merkitys?
On totta, että Egyptin kärsimykset olivat vain alkua kansalliselle
kärsimykselle juutalaisten historiassa.
Raamatussakin juutalaisilla oli ongelmia assyrialaisten,
persialaisten, kreikkalaisten ja roomalaisten kanssa,
ja kahden temppelin hävityksen jälkeen he kärsivät muslimien,
ristiretkeläisten ja inkvisition käsissä.
Kärsimys on ollut suuri osa juutalaisten historiassa.
Loppuiko juutalaisten vainoaminen sen jälkeen, kun
Israelin valtio perustettiin vuonna 1948?
Moderni antisemitismi, juutalaisviha jatkuu vielä.
On merkittävää, mitä Iranin presidentti
Ahmadinejad sanoo Israelista,
vaikkei Iranillla ole Israelin kanssa edes yhteistä maarajaa.
Hän toivoo avoimesti Israelin katoamista maailmankartalta.
Hän puhuu paljon Israelia ja siionismia vastaan,
joten on ilmeistä, että juutalaisviha jatkuu yhä.
Mutta meillä on toivoa, ja
se toivo on Jeesuksen takaisintulemisessa.
Kiitos, Gershon.
Suomennos: Hanna Partanen ja Firaz Chamed